Novi modeli Audi A5: sodobna športnost in vrhunska proporcionalna razmerja

* Audijevi oblikovalci so na novo definirali koncept limuzine in Avanta naredili še bolj privlačnega
* Z novo arhitekturo elektronike se tehnologija v notranjosti združuje z udobjem
* Prva različica motorja z notranjim zgorevanjem, ki omogoča delno električno vožnjo s pomočjo pogonskih sklopov s tehnologijo MHEV plus
* Gernot Döllner, izvršni direktor družbe Audi: »Novi A5 blesti s svojim športnim dizajnom, novo notranjostjo in sodobno arhitekturo elektronike. Z njim se začenja naša nova generacija učinkovitih motorjev z notranjim zgorevanjem.«

Ingolstadt/Neckarsulm, 16. julij 2024 – Audi z novo družino modelov A5 začenja novo poglavje v svoji uspešni zgodovini srednjega razreda vozil. 30 let po prvem modelu Audi A4 izostren oblikovalski jezik najnovejše generacije, ki je zdaj poimenovana Audi A5, navdušuje s svojimi vrhunskimi proporcionalnimi razmerji. Obe njegovi karoserijski različici, limuzina in Avant, odlično poosebljata športno bistvo oblikovalske filozofije Audi. Nov slog v notranjosti daje občutek razkošne prostornosti in uvaja prikaze na digitalnem odru. Nov koncept upravljanja pri tem izboljšuje interakcijo z vozilom. Ponudbo zaokrožujejo učinkoviti, delno elektrificirani motorji z notranjim zgorevanjem in osupljivi modeli S.

S povečanjem palete modelov je družba AUDI AG z letom 2024 spremenila označevanje svojih vozil. Pri tem se razlikujejo številke za e-modele in motorje z notranjim zgorevanjem – sode številke bodo v prihodnje označevale električne modele, lihe številke pa vozila z motorji z notranjim zgorevanjem. S premiero najnovejše generacije se je dolgoletna prodajna uspešnica Audi A4 preimenovala v Audi A5 in se bo proizvajala v Neckarsulmu. Na voljo bo v štirih novih različicah: kot limuzina\* A5 in S5 ter kot Avant\* A5 in S5. Te različice so prvi modeli, ki bodo predstavljeni na platformi za prestižna električna vozila (angl. Premium Platform Combustion).

Izvršni direktor družbe Audi Gernot Döllner o novi družini modelov: »Poleg razširitve ponudbe povsem električnih vozil uvajamo tudi novo generacijo modelov z učinkovitimi motorji z notranjim zgorevanjem. Prva med njimi je družina Audi A5 s športnim dizajnom, povsem novo notranjostjo in v prihodnost usmerjeno arhitekturo elektronike. Napredna tehnologija MHEV plus omogoča delno električno vožnjo in s tem še učinkovitejšo vožnjo.«

Novi modeli bodo daljši in širši. Audi poleg tega povečuje obseg serijske opreme, s čimer Audi A5 postavlja v višji srednji avtomobilski razred. Temu cilju ustreza tudi nova uporabniška izkušnja, ki temelji na elektronski arhitekturi E³ različice 1.2. Dodatna oprema je združena v različne pakete.

Dinamična in mišičasta zunanjost

Že na prvi pogled ima popolnoma prenovljena družina A5 mogočne in čiste linije. Spremenjene mere z dolgo medosno razdaljo, velikimi platišči in ravno, športno karoserijo poosebljajo progresivno dinamiko in vrhunske standarde. Pri limuzini poteka športna, kompaktno oblikovana potniška kabina v širokem loku nazaj proti zadku, enako kot pri kupeju tekoče prehaja v plosko zadnje steklo in se konča pri vizualno kratkem pokrovu prtljažnika z markantnim robom.

Pokrov prtljažnika, ki je novost v tem segmentu vozil, predstavlja perfektno kombinacijo dizajna in funkcionalnosti. Odpira se z zadnjim steklom, zaradi svoje velikosti pa omogoča veliko lažji dostop do prtljažnega prostora. S tem je Audi ustvaril povsem nov koncept limuzine. Pri Avantu se dinamično napeta strešna linija preliva v brezhibno integriran strešni usmernik zraka, ki se razteza nad športnim, ravnim zadnjim steklom. Strmo nagnjena D-stebrička poudarjata dinamičen pogled od strani na A5 Avant\*.

Na sprednjem delu prevladuje širok in bistveno bolj ploščat enodelni okvir maske »singleframe« s tridimenzionalno strukturo satovja. Skupaj s tankimi in natančno oblikovanimi žarometi zaznamuje obraz vozila ter mu daje markanten in osredotočen izraz. Zaradi koncepta »softnose«, ki se odraža v odbijaču, je pokrov motorja poravnan s sprednjim delom. Poudarjene linije, ki štrlijo z ramenskega dela na sprednjih in zadnjih kolesih, spominjajo na zgodovinski Audi quattro in so ključni element oblikovalske DNK znamke Audi.

Edinstven zadek vozila združuje športno in čustveno oblikovanje ter inteligentno tehnologijo. Kombinacija oblikovalske geometrije zadka z neprekinjenim, tridimenzionalno zamaknjenim svetlobnim trakom daje zadku
novega modela Audi A5 osebnost in optično dinamiko. Dodatni poudarki pri pogledu od zadaj so pri osnovnih modelih jasen, sodoben dizajn odbijača s temnim difuzorjem in visokokakovostni pravokotni okvirji izpušnih cevi.

Novi standardi na področju digitalnih luči

Spredaj imajo vozila Audi A5 digitalne dnevne luči LED, zadaj pa digitalne zadnje luči OLED druge generacije. S približno 60 segmenti na digitalni element OLED A5 zadaj vse bolj spominja na zaslon.
To omogoča komunikacijo vozil z okolico (Car-to-X) in povečuje varnost v cestnem prometu, na primer z novo komunikacijsko lučjo pri modelu A5.

Dinamični svetlobni učinki pri odklepanju in zapuščanju vozila odražajo estetiko gibanja kot del svetlobne DNK znamke Audi. Enako tudi aktivni digitalni svetlobni podpis, ki izraža nov občutek živahnosti. Žarometi in zadnje luči so tridimenzionalni, ponujajo opcijski digitalni svetlobni podpis in tako združujejo fizični in digitalni svet.

V novi notranjosti se tehnologija združi z udobjem

Zasnova notranjosti novega modela Audi A5 temelji na štirih značilnostih: notranjost je narejena po meri človeka, kar pomeni, da je dosledno prilagojena potrebam uporabnikov. Druga posebnost je digitalni oder, ki se v obliki MMI-zaslonov Audi prikaže na vidnem mestu pred voznikom in sovoznikom. Audi A5 s svojim dizajnom s poudarki na materialih izpolnjuje zahteve po občutku velikodušne prostornosti z visoko ravnijo udobja. Jasna struktura in logično upravljanje v notranjosti zagotavljata nadzor v vseh situacijah in sta hkrati četrta značilnost, ki jo imenujemo vizualna jasnost. Temu je dodana še opcijska dinamična interakcijska luč, ki omogoča interakcijo vozila s potniki.

Panoramski MMI-zaslon Audi in virtualni prikazovalnik

Nov koncept upravljanja družine Audi A5 z arhitekturo elektronike E³ povečuje interakcijo z vozilom. Novi Audi A5 se brezhibno vključuje v digitalni ekosistem naših strank in ponuja prilagojeno izkušnjo povezljivosti. Tanek, prostostoječi panoramski MMI-zaslon Audi je narejen v ukrivljeni izvedbi in tehnologiji OLED, sestavljata pa ga virtualna armaturna plošča Audi z 11,9-palčno diagonalo zaslona in 14,5-palčni MMI-zaslon na dotik. Audi je digitalni oder za potnike spredaj dopolnil z opcijskim 10,9-palčnim MMI-zaslonom za sovoznika, ki je odlično integriran v zasnovo armaturne plošče. Novi A5 ima nastavljiv virtualni prikazovalnik, ki je v primerjavi s predhodnikom še bolj izpopolnjen. Voznik ima zdaj prvič možnost upravljati vozilo in funkcije infotainment sistema prek virtualnega prikazovalnika.

Napredni hibridni sistem MHEV plus

Nov sistem MHEV plus, ki temelji na 48-voltnem električnem sistemu, podpira motor z notranjim zgorevanjem in hkrati povečuje njegovo zmogljivost. Nov generator pogonskega sklopa (TSG) omogoča delno električno vožnjo, ki prispeva k manjši porabi goriva.

Sistem MHEV plus v seriji Audi A5 prinaša v primerjavi s sistemom MHEV znatne prednosti na področju emisij CO2 in porabe goriva. Prihranek pri motorju 2.0 TDI (150 kW, pogon na sprednji kolesi/quattro) (kombinirana poraba goriva v l/100 km: 5,6–4,7; kombinirane emisije CO2 v g/km: 147–124; razred CO2: E–D) znaša do 10 g/km oz. 0,38 l/100 km in pri motorju 3.0 TFSI z motorjem V6 (270 kW, quattro) (kombinirana poraba goriva v l/100 km: 7,9–7,4; kombinirane emisije CO2 v g/km: 180–167; razred CO2: G–F) do 17 g/km oz. 0,74 l/100 km (v standardnem voznem ciklu WLTP)1.

TSG ima poleg tega funkcijo, da lahko za kratek čas motorju z notranjim zgorevanjem doda do 18 kW (24 KM) električne moči. Pri zaviranju TSG vrača energijo v baterijo (rekuperacija) z močjo do 25 kW. Zato sta manevriranje in parkiranje v električnem načinu možna v omejenem obsegu. Zaradi možnosti uporabe izključno električnega kompresorja klimatske naprave lahko klimatska naprava deluje tudi, ko vozilo stoji pred semaforjem in motor z notranjim zgorevanjem ne deluje.

Z integriranim zavornim regulacijskim sistemom (iBRS), ki omogoča kombiniranje sistemov, je mogoče povsem ločiti zavorni pedal in zavorno hidravliko. Pri modelih s sistemom MHEV plus na primer iBRS omogoča zaviranje brez pritiska pedala in z rekuperacijo doseže potreben pojemek brez uporabe mehanske kolesne zavore. To pomeni, da se zaviranje sprva doseže izključno z rekuperacijo. Mehanska kolesna zavora se sproži šele po močnejšem pritisku zavornega pedala. To ne vpliva na zavorni občutek.
\_\_\_\_\_\_\_\_\_\_\_\_\_\_\_\_\_\_\_\_\_

1 Prednosti, ki so bile omenjene glede emisij CO2 in porabe goriva, vključujejo vpliv dodatne teže sistema MHEV plus v primerjavi s sistemom MHEV. Drugi učinki CO2 na ravni vozila, ki so lahko posledica odstopanj pogonskega sklopa, teže ali voznega upora obravnavanega vozila s sistemom MHEV plus v primerjavi z referenčnim vozilom z MHEV (npr. nadaljnji razvoj motorja z notranjim zgorevanjem ali osnovnega menjalnika, spremembe kotalnega upora, aerodinamike ali teže), niso upoštevani.

Motorji ob uvedbi na trg

Učinkoviti motorji v družini Audi A5 pokrivajo širok spekter: od običajnega vstopnega modela do motorja za vozila za dolge razdalje in dinamičnega športnega vozila. Paketi motorjev, menjalnikov, stopnje elektrifikacije in vrste pogona temeljijo na pričakovanjih naših strank.

Vstopni motor je 2.0 TFSI z močjo 110 kW (150 KM) (kombinirana poraba goriva v l/100 km: 7,6–6,6; kombinirane emisije CO2 v g/km: 173–150; razred CO2: F–E). Alternativno je ta motor na voljo tudi z močjo 150 kW (204 KM) (kombinirana poraba goriva v l/100 km: 7,9–6,6; kombinirane emisije CO2 v g/km: 179–151; razred CO2: G–E). Ti motorji TFSI so opremljeni s turbopolnilnikom z variabilno turbinsko geometrijo (VTG) in delujejo s spremenjenim postopkom zgorevanja, ki je še posebej varčen v območju delne obremenitve. Tehnologija VTG pri bencinskih motorjih omogoča harmonično in agilno povečanje navora že pri nizkem številu vrtljajev.

Turbo štirivaljnik je na voljo z menjalnikom z dvojno sklopko. Različica motorja s 110 kW je na voljo s sprednjim pogonom, različica s 150 kW pa s sprednjim pogonom ali quattro ultra.

Motor 2.0 TDI s 150 kW (204 KM) (kombinirana poraba goriva v l/100 km: 5,6–4,7; kombinirane emisije CO2 v g/km: 147–124; razred CO2: E–D) s tehnologijo MHEV plus pri modelu A5 postavlja nove standarde. Ta dvolitrski motor generacije EA288 evo je od svojega predhodnika prevzel optimizirano zgorevanje s senzorjem za tlak v valju, tehnologijo TwinDosing za čiščenje izpušnih plinov in dve izravnalni gredi za nemoten tek motorja. Med 1.750 in 3.250 vrtljaji na minuto razvije 400 Nm navora. Motor 2.0 TDI je na voljo z menjalnikom z dvojno sklopko in sprednjim pogonom ali quattro ultra. Za večjo mero učinkovitosti in udobja je motor delno elektrificiran z novim 48-voltnim sistemom MHEV plus. Elektrificirani pogonski sklopi zaradi visoke učinkovitosti rekuperacije zmanjšujejo emisije CO2. Poleg tega je udobje motorja TDI še dodatno povečano z 48-voltnim jermenskim zagonskim alternatorjem za miren zagon motorja. Reakcijski čas pri speljevanju je krajši, vozilo pa je znatno bolj okretno.

Pogon pri športnih modelih S5 temelji na 3,0-litrskem motorju V6 TFSI z močjo 270 kW (367 KM) (kombinirana poraba goriva v l/100 km: 7,9–7,4; kombinirane emisije CO2 v g/km: 180–167; razred CO2: G–F) in optimiziranem postopku zgorevanja, prvič s turbopolnilnikom z variabilno turbinsko geometrijo (VTG) in tehnologijo MHEV plus. Prenovljen menjalnik z dvojno sklopko S tronic v modelu Audi S5\*, ki je zasnovan za večji navor, prispeva k manjši teži na sprednji premi in omogoča večjo okretnost. Delna elektrifikacija z novim 48-voltnim sistemom MHEV plus prinaša manjše emisije CO2 z elektrificiranimi voznimi komponentami in visoko učinkovitostjo rekuperacije. V primerjavi z limuzino S4 TDI (predhodnik) motor TFSI v limuzini S5 (kombinirana poraba goriva v l/100 km: 7,7–7,4; kombinirane emisije CO2 v g/km: 175–167; razred CO2: F) zmanjša emisije CO2 do 14 g/km. Njegovo dinamično povečanje navora poudarja športnost modela S5. Serijska uporaba športnega diferenciala quattro z vektoriranjem navora v kombinaciji z nastavljivo sklopko štirikolesnega pogona je prilagojena za prečno dinamiko na najvišji ravni.

Dinamična zasnova podvozja in krmiljenja

Zaradi nenehnega razvoja podvozja novi Audi A5 odlično prenaša vozne lastnosti, značilne za znamko Audi, na cesto. Rezultat tega razvoja je A5 z natančnim, lahkotnim in nevtralnim obnašanjem med vožnjo, pri katerem je z opcijskim podvozjem s prilagodljivimi blažilniki razlika med udobjem in športnostjo še bolj opazna. Veliko bolj natančno je postalo tudi krmiljenje, ki je pri novem modelu na voljo izključno kot progresivno krmiljenje.

Uvedba na trg in cene

Audi z novo družino A5 začenja novo poglavje v svoji uspešni zgodovini srednjega razreda vozil. Audi A5 in Audi S5\* bosta v Nemčiji in številnih drugih evropskih državah na trg prišla novembra. Družina vozil Audi A5 bo v Nemčiji na voljo od julija 2024. Audi A5 limuzina TFSI z močjo 110 kW (kombinirana poraba goriva v l/100 km: 7,5–6,6; kombinirane emisije CO2 v g/km: 171–150; razred CO2: F–E) bo v Nemčiji serijsko na voljo za 45.200 €, in sicer z navigacijo, električnim pokrovom prtljažnika in predalom za telefon s funkcijo induktivnega polnjenja.

|  |  |
| --- | --- |
| **Komuniciranje Produkti in tehnologije**Stefanie MelanderTiskovna predstavnica na oddelku za luči za modelsko serijo Audi A5Tel.: +49 841 89-38053Mobilni tel.: +49 160 93980732E-pošta: stefanie.melander@audi.dewww.audi-mediacenter.com | **Komuniciranje Produkti in tehnologije**Julia AbendschönTiskovna predstavnica za serijo modelov Audi A5, Audi RS 6 Avant GTMobilni tel.: +49 152 57766642E-pošta: julia.abendschoen@audi.de |
|  |  |

|  |
| --- |
| Koncern Audi je eden najuspešnejših proizvajalcev avtomobilov in motornih koles prestižnega in luksuznega segmenta. Znamke Audi, Bentley, Lamborghini in Ducati proizvajajo na 21 lokacijah v 12 državah. Audi in njegovi partnerji so prisotni na več kot 100 trgih po vsem svetu. Leta 2023 je koncern Audi izdobavil okoli 1,9 milijona avtomobilov znamke Audi, 13.560 avtomobilov znamke Bentley, 10.112 avtomobilov znamke Lamborghini in 58.224 motornih koles znamke Ducati. V poslovnem letu 2023 je koncern Audi s prometom v višini 69,9 milijarde EUR zabeležil 6,3 milijarde EUR dobička iz poslovanja. Po vsem svetu je leta 2023 za koncern Audi delalo približno 87.000 ljudi, od tega približno 53.000 v družbi AUDI AG v Nemčiji. Podjetje se s svojimi privlačnimi znamkami ter novimi modeli sistematično razvija v ponudnika trajnostne, popolnoma povezane prestižne mobilnosti. |

**Vrednosti porabe goriva in emisij navedenih modelov**

Audi A5 limuzina TFSI 110 kW
Kombinirana poraba goriva v l/100 km: 7,5–6,6;
kombinirane emisije CO2 v g/km: 171–150; razred CO2: F–E

Audi A5 limuzina TFSI 150 kW
Kombinirana poraba goriva v l/100 km: 7,5–6,6;
kombinirane emisije CO2 v g/km: 171–151; razred CO2: F–E

Audi A5 limuzina TFSI quattro 150 kW
Kombinirana poraba goriva v l/100 km: 7,7–6,9;
kombinirane emisije CO2 v g/km: 176–158; razred CO2: G–F

Audi A5 limuzina TDI 150 kW
Kombinirana poraba goriva v l/100 km: 5,4–4,7;
kombinirane emisije CO2 v g/km: 142–124; razred CO2: E–D

Audi A5 limuzina TDI quattro 150 kW
Kombinirana poraba goriva v l/100 km: 5,5–5,0;
kombinirane emisije CO2 v g/km: 145–131; razred CO2: E–D

Audi A5 Avant TFSI 110 kW
Kombinirana poraba goriva v l/100 km: 7,6–6,7;
kombinirane emisije CO2 v g/km: 173–153; razred CO2: F–E

Audi A5 Avant TFSI 150 kW
Kombinirana poraba goriva v l/100 km: 7,6–6,8;
kombinirane emisije CO2 v g/km: 173–154; razred CO2: F–E

Audi A5 Avant TFSI quattro 150 kW
Kombinirana poraba goriva v l/100 km: 7,9–7,1;
kombinirane emisije CO2 v g/km: 179–161; razred CO2: G–F

Audi A5 Avant TDI 150 kW
Kombinirana poraba goriva v l/100 km: 5,5–4,8;
kombinirane emisije CO2 v g/km: 145–127; razred CO2: E–D

Audi A5 Avant TDI quattro 150 kW
Kombinirana poraba goriva v l/100 km: 5,6–5,1;
kombinirane emisije CO2 v g/km: 147–133; razred CO2: E–D

Audi S5 limuzina TFSI
Kombinirana poraba goriva v l/100 km: 7,7–7,4;
kombinirane emisije CO2 v g/km: 175–167; razred CO2: F

Audi S5 Avant TFSI
Kombinirana poraba goriva v l/100 km: 7,9–7,5;
kombinirane emisije CO2 v g/km: 180–169; razred CO2: G–F